
Настоящата Програма за предоставяне на равни възможности и за приобщаване на деца от уязвимите групи е разработена при съобразяване нормите на Закона за предучилищното и училищното образование и Наредбата за приобщаващото образование, определяща държавния образователен стандарт за приобщаващото образование
 
 
Всеки гражданин в Република България има право на равен достъп до образователната система и възможност за развитие чрез образование, което в най-голяма  степен съответства на неговите потребности, потенциал и цели, и което осигурява успешна индивидуална и обществено-икономическа реализация.
 
Образователната интеграция изисква реализация. Тя не допуска сегрегация и автосегрегация на децата от уязвимите групи, както и асимилация против тяхната воля и против волята на техните родители. Насърчава и подпомага междукултурния обмен и съхраняването и развитието на различните културни идентичности. 
 
1. Необходимост от Програма
· Необходимост от въвеждане на система в дейностите по предоставяне на равни възможности и приобщаване на децата от уязвими групи
· Готовност за посрещане на нови предизвикателства по проблема
 
2. Визия на детската градина по отношение на превенция на отпадане
            Програмата се основава на визията на Детска градина №136„Славия” като място, осигуряващо  ефективна, качествена и достъпна подкрепа за деца за предоставяне на равни възможности и приобщаване на децата  от уязвими групи
 
3. SWOT анализ:
 
3.1.Силни страни:
· Квалифицирани учители
· Интерактивни методи на обучение, използване на ИКТ
· Извънкласни дейности
· Възможности за изява
· Създаване на приятелска среда
· Много добра материална база
· Работа по проекти
· Безплатни закуски ІІІ и ІV група
· Безплатни учебни помагала за ІІІ и ІV група
· Училищно мляко и плод
· Извършване на дейности по предоставяне на равни възможности и приобщаване на децата и учениците от уязвими групи.

 
3.2. Слаби страни 
· Недостатъчно ефективна връзка детска градина - родители
· Голям брой извинени и не много на брой неизвинени отсъствия на децата.
 
 
3.3. Възможности
 
· За кандидатстване по различни проектни предложения, насочени към финансиране на превантивни мерки по отношение на предоставяне на равни възможности и приобщаване на децата и учениците от уязвими групи
· Нови форми за ангажиране на родителите
· Повече групи за спорт
· Разширяване на допълнителните педагогически услуги, участие във  формати  по изкуства
· Разширяване на връзките с извънучилищните институции
 
 
3.4. Заплахи 
· Недостатъчно грижи и заинтересованост от страна на родителите
· Нисък жизнен стандарт на част от населението
· Липса на подкрепяща среда около детската градина
· Миграционни процеси, честа смяна на местопребиваването. 
4. Целева група 
Деца от І до ІV група, които са от следните уязвими групи: деца с увреждания и хронични заболявания; бежанци; жертви на насилие; деца на самотни родители или многодетни семейства; деца, чиито родители са на работа в чужбина.
 
5. Стратегическия  въпрос, на който търси отговор настоящият документ е:
  Как да предоставим равни възможности за приобщаване на децата от уязвими групи?

6. Цели на Програмата
 
Обща цел 
  Създаване на подходяща среда за предоставяне на равни възможности и приобщаване на децата от уязвими групи
 
[bookmark: _GoBack]Оперативни цели:
·  Пълноценна социализация на деца от уязвими групи.
·  Гарантиране на равен достъп до качествено образование за всички деца.
· Утвърждаване на интеркултурното образование като неотменна част от процеса на модерната образователна система.
· Откриване и развиване на уникалните заложби на децата от уязвимите групи.



1. Задачи и дейности за изпълнението им
 
· Набиране и популяризиране на добър опит от заинтересованите страни по разработване и прилагане на политики и мерки в областта на образователната интеграция на децата от уязвими групи.
· Специализирана работа с родителите за по-голяма заинтересованост към образователно-възпитателния процес.
· Работа с родителските общности за преодоляване на негативни стереотипи и дискриминационни нагласи спрямо различните и уязвими деца.
· Осигуряване на разнообразни форми на допълнителна подкрепа за децата от уязвимите групи за по-голямо изравняване на стартовите им позиции при постъпване първи клас.
· Осигуряване при необходимост на допълнително обучение по български език за  деца и ученици от етническите малцинства и уязвими групи.
· Осъществяване на извънкласна работа, занимания по интереси и на организиран отдих и спорт в мултикултурна образователна среда, съчетана с необходимостта на децата от уязвимите групи.
· Подкрепа на разнообразни съвместни изяви на деца от различни уязвими групи за съхраняване и развиване на общите и специфичните им таланти.
· Развиване и прилагане на механизми за стимулиране на педагогическите специалисти за повишаване на квалификацията и прилагане на успешни подходи за работа с деца от уязвими групи.
· Специална програма за интегриране на децата със специални образователни потребности

 

